Ffermdy Kennixton

Ffermdy yn dyddio'n ôl i'r 17g yw Ffermdy Kennixton, a adeiladwyd yn wreiddiol yn Kennexstone, Llangynydd, Gŵyr. Fe'i ailgodwyd yn Amgueddfa Werin Cymru, Sain Ffagan, ym 1952. Adeiladwyd y tŷ tua 1610, a'i ymestyn dros gyfnod. Ychwanegwyd y gegin tua 1680. Y tu mewn gellir gweld enghraifft o wely bwlch neu "wely cwpwrdd" a llwyfan cysgu dros y lle tân. Mae ei waliau allanol wedi'u paentio'n goch llachar; roedd y pigment gwreiddiol yn cynnwys gwaed ych a chalch. Rhoddwyd y ffermdy i'r amgueddfa ym 1951 gan ei pherchennog ar y pryd, Mr J. B. Rogers. Cyfeiriadau